K bodu rokovania: 

                                                                                                      Spišská Nová Ves, 17. 9. 2009

MESTSKÉ ZASTUPITEĽSTVO
dňa 24. septembra 2009

PREDMET
Informácia o výsledku kontroly NKÚ SR a o prijatých opatreniach.

Predkladá: PhDr. Ján Volný, PhD. 
	        primátor mesta

Spracoval: Ing. Ľubomír Pastiran, 
	       vedúci odboru financií, školstva a sociálnych veci

Prerokované:	 kolégium primátora, 16. 9. 2009
                                                   
Podpisy:

Návrh na uznesenie:

Mestské zastupiteľstvo v Spišskej Novej Vsi

Berie na vedomie:

Informáciu o výsledku kontroly plnenia opatrení na odstránenie zistených nedostatkov prijatých na základe predchádzajúcich kontrol a o prijatých opatreniach.

Kontrola plnenia opatrení na odstránenie zistených nedostakov prijatých na základe predchádzajúcich kontrol v meste Spišská Nová Ves.

     Najvyšší kontrolný úrad SR vykonal v dňoch od 15. 6. 2009 do 7. 8. 2009 kontrolu, ktorej účelom bolo preveriť stav plnenia opatrení na odstránenie zistených nedostatkov prijatých na základe kontroly vykonanej v roku 2007 v oblasti hospodárenia s verejnými prostriedkami, prostriedkami EÚ a nakladania s majetkom mesta.
     Predmetom kontroly bola analýza správy o plnení opatrení prijatých na odstránenie nedostatkov zistených predchádzajúcou kontrolou NKÚ SR a kontrola plnenia opatrení.
     Kontrolou skutočné stavu plnenia týchto opatrení bolo zistené, že z 15 prijatých opatrení bolo splnených 14 1 opatrenie bolo splnené čiastočne z dôvodu, že v jednom prípade predaj nehnuteľného majetku nebol realizovaný na základe vypracovanýchô znaleckých posudkov na stanovenie kúpnej ceny, ale na základe ceny dohodou, schválenej mestským zastupiteľstvom.
     Okrem uvedeného, bol zistený nedostatok súvisiaci s plnením prijatých opatrení, keď účelový príspevok na kapitálové výdavky na úhradu splátky nehnuteľností a výstavbu v sume 500 tis. Sk/16,60 tis. €/ boli pri úhrade triedené v rámci bežných výdavkov na podpoložke 642007-Transfer cirkvi, čo sbolo v rozpore s § 4 ods. 6 zákona č. 583/2004 Z.z. o rozpočtových pravidlách územnej samosprávy v znení neskorších predpisov.

     Na základe zistených nedostatkov boli prijaté nové opatrenia:

Opatrenie č. 1

1. Metodicky usmerniť a preškoliť zamestnancov zodpovedných za účtovanie výdavkov na dotácie poskytované mestom Spišská Nová Ves podľa VZN č. 7/2006 o poskytovaní dotácií. 

			    T: do 30. 9. 2009           Zodp.: Ing. Helena Macalová
                                                                                          Vedúca fin. oddelenia

2. Zvýšiť kontrolu účtovania  pri účtovaní dotácií na podporu verejnoprospešných účelov pre právnické a fyzické osoby pôsobiace na území mesta Spišská Nová Ves tak, že správnosť zúčtovania overí ďalším podpisom vedúca referátu rozpočtu a účtovníctva.

                                         T: stály                        Zodp.: Finančné oddelenie

Opatrenie č. 2

Aktualizovať Zásady predaja pozemkov mesta Spišská Nová Ves podľa zákona č. 258/2009 Z. z., ktorým sa mení  a dopĺňa zákon č.138/1991 Zb. o majetku obcí v znení neskorších predpisov. 

                                          T: 30. 11. 2009            Zodp.: Oddelenie správy majetku

V Spišskej Novej Vsi, 17. 9. 2009
Spracoval: Ing. Ľubomír Pastiran